Amás gracias a un alcuerdo con a FIM y Dorna Sports, a interpresa que organiza o mundial de MotoGP, Motorland ye dende a temporada 2010 o cercuito reserva oficial d'ista competición, y debito a la baixa d'o Gran Premio d'Hongría en a temporada 2010 se celebró por primera vegata o Gran Premio d'Aragón de Motociclismo entre os días 17 y 19 de setiembre de 2010 en o cercuito de Motorland Aragón. Amás o cercuito ye un sobrebuen escenario de prebatinas ta os equipes de MotoGP. Dende marzo de 2011 Motorland ye cercuito oficial d'o mundial de MotoGP dica a o menos 2016 seguntes un alcuerdo sinyato con Dorna.